(NAZIV);

(ADRESA), kojega zastupa (IME I PREZIME) (u nastavku: Korisnik)

OIB korisnika:

i

(NAZIV);

(ADRESA), kojega zastupa (IME I PREZIME) (u nastavku: Partner)

OIB partnera:

i

(NAZIV);

(ADRESA), kojega zastupa (IME I PREZIME) (u nastavku: Partner)

OIB partnera:

i

….

(u nastavku: Partneri Sporazuma)

sklapaju

**SPORAZUM O PARTNERSTVU U PROVEDBI PROJEKTA**

(NAZIV PROJEKTA)

u okviru

**(Poziv na dostavu projektnih prijedloga/prijedloga operacije XY)**

**Broj poziva: XY**

Članak 1.

Uvodne odredbe

Stranke Sporazuma uvodno utvrđuju sljedeće:

1. da su se prijavom projektnog prijedloga kao Partneri kandidirali za provedbu projekta (NAZIV PROJEKTA) (u nastavku: projekt), koji se provodi u okviru instrumenta (Poziv na dostavu projektnih prijedloga/ prijedloga operacije XY) (u nastavku: poziv na dostavu projektnih prijedloga/ prijedloga operacije) u kojemu (PT1) nastupa u ulozi posredničkog tijela prve razine, a (PT2) u ulozi posredničkog tijela razine 2. Poziv na dostavu projektnih prijedloga/ prijedloga operacije provodi se u okviru prioritetne osi (XY) i mjere (XY) Operativnog programa „Učinkoviti ljudski potencijali“ 2014.-2020.;
2. da su se Partneri Sporazuma pri prijavi projektnog prijedloga/ prijedloga operacije dogovorili da će u slučaju odobrenja dodjele bespovratnih sredstava prijavitelj (NAZIV) nastupati kao Korisnik u ime cijelog partnerstva i u ime partnerstva preuzeti odgovornosti prema Posredničkim tijelima;
3. da je projektni prijedlog/ prijedlog operacije odobren za dodjelu sredstava u okviru Poziva na dostavu projektnih prijedloga/ prijedloga operacije Odlukom o financiranju br. (XY) od (XY);
4. da će Korisnik dana (XY) u ime partnerstva potpisati Ugovor o dodjeli bespovratnih sredstava s (PT1) i (PT2);
5. da sukladno članku 1.5 Općih uvjeta Ugovora o dodjeli bespovratnih sredstava Korisnik mora preuzeti obvezu da se uvjeti primjenjivi na njega sukladno člancima 1., 3., 4., 5., 6., 7., 8., 10., 13., 14., 16. i 17. Općih uvjeta Ugovora o dodjeli bespovratnih sredstava primjenjuju i na partnera/njegove partnere.
6. da prihvaćaju Sporazum o partnerstvu s ciljem dogovora o provedbi projekta u skladu s prijavljenim i za financiranje odobrenim projektnim prijedlogom/ prijedlogom operacije.

Članak 2.

Predmet Sporazuma

1. Predmet ovog Sporazuma je provedba projekta (XY) u okviru instrumenta („Poziv na dostavu projektnih prijedloga/prijedloga operacije XY“);

Članak 3.

Ciljevi projekta

1. Ciljevi projekta su XY
2. U skladu s raščlambom iz Priloga I. Uredbe Komisije (EU) br. 1304/2013 korisnik će na razini projekta pratiti i podatke o sudionicima u operaciji i to za:

* xy;
* xy;

…

1. Korisnik će podatke iz stavka 2. prosljeđivati (PT 2) u skladu s Uputama nositeljima projekata za prikupljanje i obradu mikro-podataka u okviru provedbe Operativnog programa Učinkoviti ljudski potencijali 2014.-2020.;

Članak 4.

Prihvatljivi troškovi

1. Troškovi su prihvatljivi ako su:

* neposredno povezani s provedbom projekta, u skladu s njezinim ciljevima i utvrđeni u Ugovoru o dodjeli bespovratnih sredstava,
* stvarno nastali i platio ih je prijavitelj odnosno projektni partner te o tome dostavio odgovarajuće dokaze o plaćanju,
* nastali i plaćeni u razdoblju prihvatljivosti,
* dokazivi vjerodostojnim računima ili računovodstvenim dokumentima jednake dokazne vrijednosti,
* u skladu s važećim pravilima Zajednice i nacionalnim pravilima.

1. U okviru projekta prihvatljivi su sljedeći troškovi:

* (xy)
* (xy)
* …

Članak 5.

Razdoblje prihvatljivosti

1. Planirano trajanje provedbe operacije započinje s datumom zadnjeg potpisa Ugovora o dodjeli bespovratnih sredstava te traje (*navesti trajanje*) mjeseca.[[1]](#footnote-2)
2. Razdoblje prihvatljivosti izdataka operacije je (*navesti razdoblje prihvatljivosti*).
3. Razdoblje financiranja operacije započinje stupanjem Ugovora na snagu i završava s datumom kada je izvršena posljednja financijska transakcija između Ugovornih strana.

Članak 6.

Obveze Korisnika

1. Korisnik se obvezuje da će:
2. nastupati u ime partnerstva i provoditi aktivnosti projekta u skladu s Ugovorom o dodjeli bespovratnih sredstava, važećim propisima, načelima učinkovitosti i ekonomičnosti, te da će na takvu izvedbu obvezati Partnera/e i vanjske izvođače;
3. s partnerom/ima dogovoriti o pravima i obvezama u predmetnom Sporazumu o partnerstvu, i isti dostaviti (PT2) prije datuma potpisivanja Ugovora o dodjeli bespovratnih sredstava.
4. na razini projekta osigurati provedbu odgovarajućih postupaka odabira vanjskih izvođača u skladu s važećim propisima javne nabave;
5. dodijeljena sredstva koristiti isključivo za provedbu projekta u skladu s Ugovorom o dodjeli bespovratnih sredstava;
6. voditi zaseban računovodstveni sustav ili odgovarajuću knjigovodstvenu evidenciju za provedbu projekta i na to obvezati Partnera/e;
7. čuvati sve dokaze o izvršenim plaćanjima i drugu dokumentaciju o projektu najmanje (x ) godina od završetka projekta;
8. pripremati i podnositi redovita financijska i narativna izvješća u zahtijevanom obliku i rokovima podnošenja, te na zahtjev pripremati i dodatna izvješća;
9. pratiti podatke o sudionicima u operaciji u skladu s raščlambom iz Priloga I. Uredbe Komisije (EU) br. 1304/2013 i Priloga II Uredbe (EU) br. 1304/2013;
10. sprječavati, otkrivati, evidentirati i otklanjati nepravilnosti na razini projekta;
11. osigurati revizijski trag i čuvanje svih dokumenata koji su potrebni za osiguravanje odgovarajućeg revizijskog traga;
12. osigurati mogućnost nadzora korištenja sredstava od strane Upravljačkog tijela (UT), Posredničkih tijela (PT), revizora i ostalih nadzornih tijela na razini EU i Republike Hrvatske i postupati sukladno njihovim preporukama, te o tome obavještavati PT i UT.

Članak 7.

Obveze partnera

1. Partner/i Sporazuma obvezuje/u se da će:
2. provoditi aktivnosti projekta sukladno Ugovoru o dodjeli bespovratnih sredstava, važećim propisima, načelima učinkovitosti i ekonomičnosti, te da će na takvu izvedbu obvezati i vanjske izvođače;
3. sudjelovati pri usklađivanju i potvrđivanju izmjena Sporazuma o partnerstvu i da će se u roku od 8 dana odazvati pozivu na potpisivanje izmjena Sporazuma o partnerstvu;
4. osigurati provedbu odgovarajućih postupaka odabira vanjskih izvođača u skladu s važećim propisima javne nabave;
5. dodijeljena sredstva koristiti isključivo za provedbu projekta u skladu s Ugovorom o dodjeli bespovratnih sredstava;
6. voditi zaseban računovodstveni sustav ili odgovarajuću knjigovodstvenu evidenciju za provedbu projekta;
7. čuvati sve dokaze o izvršenim plaćanjima i drugu dokumentaciju o projektu najmanje (x ) godina od završetka projekta;
8. Korisniku pružiti podatke i dokumentaciju potrebnu za pripremu i podnošenje redovitih financijskih i opisnih izvješća u zahtijevanom obliku i rokovima podnošenja, te na zahtjev pripremati podatke za izradu dodatnih izvješća;
9. pratiti podatke o sudionicima u operaciji u skladu s raščlambom iz Priloga I. Uredbe Komisije (EU) br. 1304/2013 i Priloga II Uredbe (EU) br. 1304/2013;
10. sprječavati, otkrivati, evidentirati i otklanjati nepravilnosti u provedbi projekta;
11. osigurati revizijski trag i čuvanje svih dokumenata koji su potrebni za osiguravanje odgovarajućeg revizijskog traga;
12. osigurati mogućnost nadzora korištenja sredstava od strane UT, PT, revizora i ostalih nadzornih tijela na razini EU i RH i postupati sukladno njihovim preporukama, te o tome obavještavati PT i UT.

Članak 8.

Financijsko upravljanje

1. Bespovratna sredstva utvrđena Ugovorom o dodjeli bespovratnih sredstava isplaćuju se na bankovni račun (IBAN) Korisnika koji je odgovoran za administrativno i financijsko upravljanje sredstvima, ta za raspodjelu sredstava projektnom/im partneru/ima. Korisnik mora sredstva doznačena od strane PT1 u roku od X dana doznačiti projektnom/im Partneru/ima i dokaz o doznaci proslijediti PT2. *(brisati u slučaju izravne dodjele sredstava)/* Bespovratna sredstva utvrđena Ugovorom o dodjeli bespovratnih sredstava isplaćuju se na bankovni račun (IBAN) Korisnika koji je odgovoran za administrativno i financijsko upravljanje sredstvima. Bespovratna sredstva Korisnici osiguravaju na svojim proračunskim pozicijama sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija i Zakonu o izvršavanju državnog proračuna. *(primjenjivo za izravnu dodjelu sredstava)*
2. Doznake sredstava vrše se na bankovni/e račun/e naveden/e u Prilogu ovog Sporazuma. *(brisati u slučaju izravne dodjele sredstava)*
3. U slučaju neopravdanog primitka sredstava, bilo zbog kršenja neke od ugovornih obveza ili zbog ustanovljene neprihvatljivosti troškova nakon izvršene financijske kontrole ovlaštenog tijela, Partner/i Sporazuma obvezuje/u se da će takva sredstva vratiti na račun Korisnika u roku od 30 dana od primitka zahtjeva za povratom sredstava. *(brisati u slučaju izravne dodjele sredstava)*

Članak 9.

Informiranje javnosti i vidljivost

1. Korisnik i Partner/i dužni su provoditi mjere vidljivosti i informiranja javnosti u skladu s Ugovorom o dodjeli bespovratnih sredstava, a u cilju promidžbe projekta prema ciljanim skupinama, općoj javnosti i medijima, te izvještavati o provedenim mjerama.
2. Mjere se provode u skladu s Uredbom Komisije (EU) br. 1303/2013 i Uputama za korisnike vezano za Informiranje, komunikaciju i vidljivost projekata financiranih iz strukturnih fondova i Kohezijskog fonda u financijskom razdoblju 2014.-2020.

Članak 10.

Zaštita podataka

1. Korisnik i Partner/i obvezuju se na zaštitu osobnih podataka u skladu sa Zakonom o zaštiti osobnih podataka i drugim važećim propisima.

Članak 11.

Korištenje materijalnog i intelektualnog vlasništva

1. Ako formalno nije drugačije definirano, Korisnik i Partner/i imaju pravo vlasništva nad rezultatima projekta, izvješćima i drugim dokumentima u svezi projekta, uključujući autorska prava i prava industrijskog vlasništva.
2. Bez obzira na odredbe prethodnog stavka Korisnik i Partner/i osiguravaju da slobodno i prema svojem nahođenju koriste sve dokumente koje proizlaze iz projekta, pod uvjetom da ne krše odredbe o zaštiti osobnih podataka i postojeća prava industrijskog i intelektualnog vlasništva.

Članak 12.

Prihvaćanje obveza

1. Potpisom Sporazuma Partner/i potvrđuje/u da je/su upoznat/i s obvezama koje će proizaći za projekt iz Ugovora o dodjeli bespovratnih sredstava i da navedene obveze prihvaća/ju.

Članak 13.

Neispunjavanje ugovornih obveza

1. Smatra se da partner ne ispunjava svoje obveze ako ne izvršava zadaće definirane prijavljenim projektnim prijedlogom odnosno Sporazumom o partnerstvu, ako se u dva navrata u roku ne odazove na poziv Korisnika za slanjem određene dokumentacije ili za potpisivanjem dodatka Sporazumu, a najduže u roku od 30 dana ne pošalje traženu dokumentaciju, odnosno ne potpiše dodatak Sporazumu.
2. U slučaju neispunjavanja ugovornih obveza Korisnik je o tome dužan obavijestiti ostale partnere. Korisnik u dogovoru s partnerima provodi odgovarajuće mjere za otklanjanje uzroka za neispunjavanje ugovornih obveza. *(nije primjenjivo u slučaju jednog partnera)*
3. Odredbe ovog članka smisleno se primjenjuju i u slučaju kad se radi o istupanju Korisnika iz partnerstva.

Članak 14.

Odustajanje od provedbe projekta

1. Ako partner prijevremeno odstupi od provedbe projekta definiranog ovim Sporazumom, gubi pravo daljnjeg financiranja aktivnosti, osim onih prihvatljivih troškova koji su vezani za već provedene aktivnosti projekta.

Članak 15.

Izmjene partnerstva

1. U slučaju da Partner/neki od Partnera istupi iz partnerstva kao njegova zamjena u partnerstvo može stupiti novi Partner ako to bitno ne utječe na sadržaj projekta. Novi Partner mora ispunjavati sve postavljene uvjete utvrđene u pozivu na dostavu projektnih prijedloga i preuzeti sve obveze, odgovornosti i prava prijašnjeg Partnera.
2. U slučaju da istupanje Partnera ne mijenja sadržaj projekta i ne utječe na ispunjavanje uvjeta poziva na dostavu projektnog prijedloga i kriterija za odabir, partnerstvo sklapa dodatak Sporazumu u kojemu se izuzima Partner koji je istupio, a njegov doprinos operaciji nadomješta se ili tako da preostali Partneri preuzmu njegove zadaće ili uvođenjem novog Partnera u partnerstvo. *(brisati u slučaju jednog partnera)*
3. Odredbe ovog članka smisleno se primjenjuju i u slučaju kad se radi o istupanju Korisnika iz partnerstva.

Članak 16.

Izmjene Sporazuma

1. Ako Partner ustanovi da neće moći ispuniti ugovorne obveze i da će doći do financijske, sadržajne ili vremenske izmjene projekta, mora najkasnije u roku od (x) dana od nastanka razloga za izmjenu poslati Korisniku pisano obrazloženje. Korisnik može predložiti druge izmjene koje su ključne za postizanje ciljeva i rezultata projekta, uključujući eventualnu izmjenu partnerstva.

Članak 17.

Rješavanje sporova

1. Partneri Sporazuma se obvezuju da će možebitne sporove i nesporazume koji bi nastali u svezi provedbe projekta i ovog Sporazuma rješavati sporazumno.
2. Ako sporazum nije moguć nadležan je sud XY.

Članak 18.

Završne odredbe

1. Sporazum stupa na snagu s danom potpisa zadnjeg potpisnika i vrijedi najkasnije do završetka projekta.
2. Sporazum je sastavljen u (X) istovjetnih primjeraka od kojih svakom od Partnera pripada po jedan primjerak, kao i PT1 i PT2.
3. U slučaju razlika između Ugovora o dodjeli bespovratnih sredstava i ovog Sporazuma o partnerstvu u provedbi projekta prevladava Ugovor o dodjeli bespovratnih sredstava.

**Za Korisnika:**

Ime i prezime:

Funkcija:

Potpis:

Mjesto i datum:

**Za Partnera 1:**

Ime i prezime:

Funkcija:

Potpis:

Mjesto i datum:

**Za Partnera n:**

Ime i prezime:

Funkcija:

Potpis:

Mjesto i datum:

1. Razdoblje provedbe projekta započinje početkom provedbe projektnih aktivnosti povezanih s provedbom elemenata projekta i to od dana zadnjeg potpisa Ugovora o dodjeli bespovratnih sredstava te istječe završetkom obavljanja predmetnih aktivnosti. Datum početka i predviđenog završetka projekta bit će jasno definiran u posebnim uvjetima Ugovora o dodjeli bespovratnih sredstava. [↑](#footnote-ref-2)